Meie parem ajupoolkera tegeleb käesoleva hetkega. Teda huvitab see, mis on "siin ja praegu". Parem ajupoolkera mõtleb pildiliselt ja õpib kinesteetiliselt läbi meie keha liikumise. Informatsioon voolab energia kujul sisse üheaegselt läbi kõigi meie meeleelundite ja siis plahvatab üheks suureks kollaažiks sellest, kuidas praegune hetk välja näeb, kuidas praegune hetk lõhnab ja maitseb, kuidas katsudes tundub ja millisena kõlab. Ma olen energeetiline olend, ühenduses kogu ümbritseva energiaga parema ajupoolkera teadvuse kaudu. Me kõik oleme energeetilised olendid, üksteisega ühenduses parema ajupoolkera teadvuse kaudu, nagu üks inimpere. Siin ja praegu oleme sellel planeedil õed ja vennad, et muuta maailma paremaks. Just praegu oleme täiuslikud, terviklikud ja kaunid.